ลามูรายาโรฆา

ลามูรายาโรฆา (สเปน: La Muralla Roja; แปลตรงตัว 'กำแพงแดง') เป็นกลุ่มอะพาร์ตเมนต์ในเมืองกัลเป ประเทศสเปน สร้างขึ้นตามสถาปัตยกรรมหลังสมัยใหม่ ผลงานออกแบบของสถาปนิกริการ์ดู บูฟิลย์ ในปี 1968 สร้างเสร็จในปี 1973 และมักได้รับการยอมรับว่าเป็นหนึ่งในผลงานชิ้นเอกของบูฟิลย์ ในการออกแบบอาคาร บูฟิลย์ได้ใช้เกาะเศาะบะฮ์ในแอฟริกาเหนือ และรูปแบบสถาปัตยกรรมแบบเมดิเตอร์เรเนียนอาหรับเป็นแบบอ้างอิง งานออกแบบนี้เป็นการตีความใหม่ (reinterpretation) ให้กับเกาะเศาะบะฮ์ในรูปแบบล้ำยุค ผสมผสานองค์ประกอบแบบท้องถิ่น เช่น จัตุรัส บันได และสะพานที่เชื่อมต่ออะพาร์ตเมนต์แต่ละหลังเข้าด้วยกัน นอกจากส่วนที่อยู่อาศัยแล้ว ภายในลามูรายาโรฆายังมีร้านค้าสองร้าน ซาวน่าหนึ่งแห่ง และภัตตาคารหนึ่งแห่งที่ชั้นล่างสุด ส่วนบนดาดฟ้ามีห้องอาบแดดและสระว่ายน้ำสำหรับผู้อยู่อาศัย ดูเพิ่ม เอลกัสติโยเดกัฟกา วัลเด็น 7 เลแซ็สปัสดาบราฆาส ชานาดู อ้างอิง